CELEX: 52008DP0617
Language: el
Date: 2008-12-18 00:00:00
Title: Τροποποίηση της διοργανικής συμφωνίας της 17ης Μαΐου 2006 για τη δημοσιονομική πειθαρχία και τη χρηστή δημοσιονομική διαχείριση Απόφαση του Ευρωπαϊκού Κοινοβουλίου της 18ης Δεκεμβρίου 2008 σχετικά με σχέδιο τροποποίησης της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (2008/2320(ACI))#ΠΑΡΑΡΤΗΜΑ ΤΡΟΠΟΠΟΙΗΣΗ ΤΗΣ ΔΙΟΡΓΑΝΙΚΗΣ ΣΥΜΦΩΝΙΑΣ ΤΗΣ 17ΗΣ ΜΑΪΟΥ 2006 ΜΕΤΑΞΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ, ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ, ΓΙΑ ΤΗ ΔΗΜΟΣΙΟΝΟΜΙΚΗ ΠΕΙΘΑΡΧΙΑ ΚΑΙ ΤΗ ΧΡΗΣΤΗ ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ

23.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 45/95
            
         Τροποποίηση της διοργανικής συμφωνίας της 17ης Μαΐου 2006 για τη δημοσιονομική πειθαρχία και τη χρηστή δημοσιονομική διαχείριση
   P6_TA(2008)0617
   Απόφαση του Ευρωπαϊκού Κοινοβουλίου της 18ης Δεκεμβρίου 2008 σχετικά με σχέδιο τροποποίησης της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (2008/2320(ACI))
   (2010/C 45 E/18)
   
      Το Ευρωπαϊκό Κοινοβούλιο,
   
   
               —
            
            
               έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (1), και ιδίως το σημείο 25,
            
         
               —
            
            
               έχοντας υπόψη το σχέδιο τροποποίησης της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (COM(2008)0834),
            
         
               —
            
            
               έχοντας υπόψη το ψήφισμά του της 18ης Δεκεμβρίου 2008 σχετικά με σχέδιο τροποποίησης της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (2),
            
         
               —
            
            
               έχοντας υπόψη τα άρθρα 120 παράγραφος 1, και 43, παράγραφος 1, του Κανονισμού του,
            
         
               —
            
            
               έχοντας υπόψη την έκθεση της Επιτροπής Συνταγματικών Υποθέσεων (A6-0509/2008),
            
         
               Α.
            
            
               λαμβάνοντας υπόψη ότι η Επιτροπή Προϋπολογισμών συνιστά την έγκριση σχεδίου τροποποίησης στην ανωτέρω διοργανική συμφωνία της 17ης Μαΐου 2006,
            
         
               Β.
            
            
               λαμβάνοντας υπόψη ότι το σχέδιο τροποποίησης δεν προκαλεί καμιά ανησυχία σε σχέση με τις Συνθήκες και τον Κανονισμό του Κοινοβουλίου·
            
         1.   εγκρίνει το σχέδιο τροποποίησης της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (2007-2013), που επισυνάπτεται στην παρούσα απόφαση·
   2.   αναθέτει στον Πρόεδρό του να διαβιβάσει προς ενημέρωση την παρούσα απόφαση και το παράρτημα στο Συμβούλιο και στην Επιτροπή.
   
      (1)  ΕΕ C 139 της 14.6.2006, σ. 1.
   
      (2)  Κείμενα που εγκρίθηκαν, P6_TA(2008)0618.
   
      
         ΠΑΡΑΡΤΗΜΑ
      
      ΤΡΟΠΟΠΟΙΗΣΗ ΤΗΣ ΔΙΟΡΓΑΝΙΚΗΣ ΣΥΜΦΩΝΙΑΣ ΤΗΣ 17ΗΣ ΜΑΪΟΥ 2006 ΜΕΤΑΞΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ, ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ, ΓΙΑ ΤΗ ΔΗΜΟΣΙΟΝΟΜΙΚΗ ΠΕΙΘΑΡΧΙΑ ΚΑΙ ΤΗ ΧΡΗΣΤΗ ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ
      ΤΟ ΕΥΡΩΠΑΪΚΌ ΚΟΙΝΟΒΟΎΛΙΟ, ΤΟ ΣΥΜΒΟΎΛΙΟ ΚΑΙ Η ΕΠΙΤΡΟΠΉ,
      Εκτιμώντας τα ακόλουθα:
      
                  (1)
               
               
                  Οι πρόσφατες εξελίξεις στις τιμές των τροφίμων και των βασικών ειδών έχουν προκαλέσει ανησυχίες, ιδίως όσον αφορά τον αντίκτυπό τους για τις αναπτυσσόμενες χώρες. Η Επιτροπή πρότεινε τη θέσπιση νέας διευκόλυνσης για την ταχεία αντιμετώπιση των διογκούμενων τιμών των τροφίμων στις αναπτυσσόμενες χώρες (1) και τα δύο σκέλη της αρμόδιας για τον προϋπολογισμό αρχής συμφώνησαν, κατά τη συνεδρίαση συνεννόησης της 21ης Νοεμβρίου 2008, να παρασχεθεί μέρος της χρηματοδότησης για τη διευκόλυνση αυτή από το αποθεματικό επείγουσας βοήθειας.
               
            
                  (2)
               
               
                  Εφόσον το υπόλοιπο διαθέσιμο ποσό του αποθεματικού επείγουσας βοήθειας για το 2008 δεν επαρκεί για να καλύψει τις ανάγκες της επισιτιστικής διευκόλυνσης, είναι ανάγκη να αυξηθεί κατά τρόπον ώστε το αποθεματικό να μπορεί να συνεισφέρει στη χρηματοδότηση αυτής της επισιτιστικής διευκόλυνσης.
               
            
                  (3)
               
               
                  Προς αντιμετώπιση των εξαιρετικών αυτών περιστάσεων, το αποθεματικό επείγουσας βοήθειας θα πρέπει να αυξηθεί στο ποσό των 479 218 000 ευρώ σε τρέχουσες τιμές, κατ' εξαίρεση και μόνον για το 2008.
               
            
                  (4)
               
               
                  Συνεπώς, το σημείο 25 της διοργανικής συμφωνίας για τη δημοσιονομική πειθαρχία και τη χρηστή δημοσιονομική διαχείριση θα πρέπει να τροποποιηθεί αναλόγως,
               
            ΑΠΟΦΑΣΙΖΟΥΝ:
      Στο τέλος του πρώτου εδαφίου του σημείου 25 προστίθεται η εξής πρόταση:
      
         «Το ποσό αυτό αυξάνεται κατ' εξαίρεση σε 479 218 000 ευρώ για το 2008 σε τρέχουσες τιμές.»
      
      
         Στρασβούργο, 18 Δεκεμβρίου 2008.
         
            Για το Ευρωπαϊκό Κοινοβούλιο
            
               Ο Πρόεδρος
            
         
         
            Για το Συμβούλιο
            
               Ο Πρόεδρος
            
         
         
            Για την Επιτροπή
            
               Ο Πρόεδρος
            
         
      
      
         (1)  COM(2008)0450 — 2008/0149(COD).